Бенефициентът въвежда и подава чрез ИСУН 2020 искане за плащане ведно с технически и финансов отчет, съгласно условията и сроковете посочени в сключения договор и Условията за изпълнение на одобрени проекти по мярка 9. Образец на искане за плащане и финансова таблица (Razhodi\_table\_IACS\_2014\_2020\_M9) са качени на електронната страница на ДФ „Земеделие“ на адрес <http://dfz.bg/bg/prsr-2014-2020/merki-podpomagane-ISUN/>, направление „Процедура № BG06RDNP001-9.001 - Мярка 9 "Учредяване на групи и организации на производители" от Програмата за развитие на селските райони за периода 2014 - 2020 г.“.

След попълване на искането за плащане и на всички таблици от файл Razhodi\_table\_IACS\_2014\_2020\_M9, искането се разпечатва, както и таблица 2 **„Заявени за подпомагане разходи”**, които ползвателят (а не упълномощеното лице, ако има такова), подписва, поставя дата и изписва саморъчно имената си. Попълненото и подписано искане за плащане се прикачва в ИСУН във формат pdf, jpg/jpeg, подписаната таблица 2 **„Заявени за подпомагане разходи”** се прикача във форматpdf, jpg/jpeg, а всички попълнени таблици във файл Razhodi\_table\_IACS\_2014\_2020\_M9 се прикачат във формат xls, xlsx при подаване на искането за плащане.

Освен гореописаните документи, искането за плащане следва да бъде придружено с изискуемите документи, посочени в приложение А „Документи за плащане“ към Условията за изпълнение на одобрени проекти по мярка 9.

Искането за плащане следва да бъде подадено при съблюдаване на сроковете заложени в Условията за изпълнение по мярка 9 и одобрените години от изпълнение на бизнес план, посочени в приложение № 2 към административния договор и, а именно:

1. Бенефициентът подава искане за плащане ежегодно до един месец от изтичане на съответната година от бизнес плана. За начална дата на бизнес плана се счита датата на признаване на групата или организацията на производителите. Исканията за плащане се подават не по – рано от сключване на административния договор.
2. Групи или организации на производители, за които съответната година от бизнес плана изтича в периода от подаване на проектното предложение до сключване на административния договор могат да подадат искане за първо плащане до 30 дни от сключване на административния договор. В тези случаи финансовата помощ се изчислява на база реализирана продукция от датата на подаване на проектното предложение до изтичане първата година от бизнес плана.
3. Групи или организации на производители, признати в годината на подаване на проектното предложение, могат да подадат искане за първо плащане:
   1. 15 дни от сключване на административния договор, като помощта се изчислява на база средната годишна продадена продукция от нейните членове през трите години, предхождащи включването им в групата или организацията за продуктите, за които са получили признаване, но не повече от одобреното за плащане за първата година в бизнес плана.
   2. до 30 дни от сключване на административния договор, когато договорът е сключен след изтичане на една година от датата на признаване, като помощта се изчислява на база стойността на годишната реализирана на пазара продукция от групата или организацията на производители от датата на подаване на проектното предложение до изтичане на първата година от бизнес плана.

*Групи или организации на производители, които са получили първо плащане по условията на горните две точки (3.1 и 3.2) следва да подадат искане за следващо годишно плащане в срок до един месец от приключване на втората година от изпълнение на бизнес плана.*

* 1. Групи или организации на производители, които не са се възползвали от първо плащане по условията на горните две точки(3.1 и 3.2) следва да подадат искане за първо плащане в срок до един месец от изтичане на първата година от бизнес плана. В този случай финансовата помощ се изчислява на база реализирана продукция от датата на подаване на проектното предложение до изтичане първата година от бизнес плана.

1. Групи или организации на производители признати в година, предхождаща годината на подаване на проектното предложение, трябва да подадат искане за годишно плащане в срока до 1 месец от изтичане на съответната година от бизнес плана, чието начало е започнало в годината, в която е подадено проектното предложение.

*Ако проектното предложение е подадено след началото на съответната година от бизнес плана, годишното плащане се изчислява на база реализирана продукция от датата на подаване на проектното предложение до изтичане съответната година от бизнес плана, като помощта не може да надвишава размера, посочен в административния договор за тази година*.

1. **Искане за последно плащане трябва да бъде подадено до изтичане на периода от пет години от датата на признаване, т.е. искане за последно пето плащане трябва да бъде подадено преди изтичане на срока посочен в чл. 4, ал. 1 от раздел II. Срокове за изпълнение от сключения договор за предоставяне на БФП.**

Също така следва да се има предвид, че при неподаване на някое от заложените искания за годишно плащане в съответния срок, бенефициентът губи правото се на подпомагане и дължи връщане на получената до момента субсидия.

Освен това **признати групи производители, които в периода на изпълнение на представения бизнес план са признати за организации на производители**, съгласно условията на Регламент (EC) № 1308/2013 на Европейския парламент и на Съвета от 17 декември 2013 за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (OB L 347, 20 декември 2013 г.), (Регламент (ЕС) № 1308/2013), **могат да продължат да получават подпомагане по реда на настоящите насоки, но за не повече от петгодишен период от признаването им като група на производители.**

1. **Авансови фактури**.

Допустими за финансиране са авансови фактури при следните условия:

* Издадени са в периода на изпълнение на годината от бизнес плана, за която е подадено искането за плащане.
* Допустимата за финансиране стойност от авансовата фактура, се определя на база реалното количество реализирана продукция, обективирано във фактури, в които е приспадната съответната част от аванса, като тези фактури трябва да са издадени в срока от годината на бизнес плана.
* Стойността от авансовите фактури, която е приспадната във фактури, издадени извън годината на бизнес плана, не е допустима за подпомагане.

**Стойността на авансовите фактури е допустима за подпамагане, в случай че са издадени в годината на бизнес плана, за която се кандидатства, само за реално реализираната продукция, стойността на която е приспадната в последващи фактури, отново издадени в годината на бизнес плана.**

**Указания относно начина на отчитане на проекта и подаване на искане за плащане чрез ИСУН са качени на електронната страница на ДФ „Земеделие“ на адрес** [**http://dfz.bg/bg/prsr-2014-2020/merki-podpomagane-ISUN/**](http://dfz.bg/bg/prsr-2014-2020/merki-podpomagane-ISUN/)**, направление „Отчитане на изпълнението на одобрените проектни предложения през ИСУН“.**

**NB! При подаване на искане за плащане чрез ИСУН следва да се обърне внимание, че в Условията за изпълнение на одобрени проекти по мярка 9 и в сключените административни договори не е включено като допустимо авансово плащане по мярката. Подадените искания за плащане чрез ИСУН от типа "Авансово искане за плащане" ще бъдат отхвърлени.**

Също така следва да се обърне внимание, че при попълване на модул „Финансов отчет“, раздел „Документи“, поле 4. Опис - документи в ИСУН, е необходимо да се попълни информация за:

| Ред от бюджета | Дейност | Обща сума | Действия |
| --- | --- | --- | --- |